Forsvarssjefen slår tilbake mot HV-kritikk
Tirsdag ble det kjent at Kjell Arne Bratli, ombudsmann for Forsvaret, hadde skrevet brev til Norsk Offisersforbund med knallhard kritikk av forsvarssjefen. Han mener at forsvarssjefen ikke hadde myndighet til å legge ned HV-016, og at nedleggelsen førte til dårligere terrorberedskap i Norge. Forsvarssjefen mener at Bratli bommer.Forsvarssjefen er på tjenestereise på Grønland, og har ikke vært tilgjengelig for intervju - til tross for flere forespørsler fra VG.Men i e-posten til VG skriver Sunde at «ombudsmannens brev ikke endrer de standpunkter og fakta som tidligere er fremlagt». - Som følge av omorganiseringen av Forsvaret falt avdelingenes oppgaver bort, og HV-016-avdelingene ble som konsekvens lagt ned, skriver Sunde.Det var i 2010 at Sunde og soldatene i HV-styrken var i åpen krangel i norske medier. Bakgrunnen var at Sunde ville legge ned elitestyrken fordi han mente den ikke lenger hadde noen oppgaver i forbindelse med antiterroroppdrag. - Heimevernet er organisert med Innsatsstyrker (og områdestruktur) som har vakt og sikring som sin hovedoppgave. Personellet fra de tidligere HV-016-avdelingene ble tilbudt fortsatt tjeneste i Innsatsstyrkene. Innsatsstyrkenes beredskap er opprettholdt, skriver Sunde. Han mener at Forsvarsdepartementet står fast ved at nedleggelsen «var en operativ beslutning som ble tatt innenfor hans myndighetsområde». Bakgrunnen for brevet fra Brattli, er at Norges Offisersforbund klaget nedleggelsen av styrken inn for Ombudsmannen i mars i fjor.Tidligere medlem av forsvarskomiteen og nåværende medlem av kontroll- og konstitusjonskomiteen, Marit Nybakk (Ap) sier til NTB at hun ikke er overrasket over Ombudsmannens konklusjon, men at den likevel er oppsiktsvekkende og gjør sterkt inntrykk. - Ombudsmannen sier dette er en svekkelse av beredskapen. Det politiske miljøet må ta til etterretning at Ombudsmannen sier at dette er en sak som skulle vært avgjort av Stortinget, sier Nybakk til NTB.Jan Arild Ellingsen, Fremskrittspartiets forsvarspolitiske talsmann, mener ombudsmannens rapport om nedleggelsen er nok et eksempel på at Norge har en forsvarssjef som ikke forstår sin egen rolle.Sunde går av som forsvarssjef til høsten. Fem forsvarstopper har søkt jobben, og hvem som blir ny forsvarssjef blir trolig bestemt før stortingsvalget i høst.
Forsvarssjef Harald Sunde mener ombudsmannen for Forsvaret bommer i den knallharde kritikken mot nedleggelsen av Heimevernets elitestyrke HV-016.